রাজা গণেশ

মহারাজ গণেশ রাউ (পঞ্চদশ শতাব্দী) (শাসনকাল ১৪১৫) ছিলেন বাংলার একজন হিন্দু শাসক। তিনি বাংলার ইলিয়াস শাহি রাজবংশকে ক্ষমতাচ্যুত করে ক্ষমতায় এসে সমগ্র বাঙ্গালা জুড়ে স্বাধীন হিন্দু সাম্রাজ্য স্থাপন করেন । তাঁর প্রতিষ্ঠিত রাজবংশ ১৪১৫-১৪৩৫ সময়কালে বাংলা শাসন করে।Majumdar, R.C. (ed.) (2006). The Delhi Sultanate, Mumbai: Bharatiya Vidya Bhavan, p.827 তাঁর পুত্র সুলতান যদুনারায়ণ বা জালালউদ্দিন মুহাম্মদ শাহ বা জালাল আল-দীন মুহম্মদ শাহের মুদ্রায় তাঁর নাম কানস রাউ  বা কানস শাহ বলে উল্লেখ রয়েছে। ইন্দো-পারসীক ইতিহাসবিদরা তাঁকে রাজা কংস বা কানসি বলে উল্লেখ করেছেন।Majumdar, R.C. (ed.) (2006). The Delhi Sultanate, Mumbai: Bharatiya Vidya Bhavan, pp.205-8 একে সংস্কৃত গণেশ  শব্দের ভুল আরবি বানান বলে মনে করা হয়। আধুনিক কিছু পণ্ডিত তাঁকে ও দনুজমর্দন দেবকে এক বলে মনে করলেও তা সত্য নয়।Mahajan, V.D. (1991). History of Medieval India (Muslim Rule in India), Part I, New Delhi: S. Chand, , p.275

জন্ম ও শৈশব
মহারাজ গনেশনারায়ণের জন্ম ও শৈশব সম্পর্কে ঐতিহাসিক তেমন কোনো তথ্য পাওয়া যায় না । "বাঙ্গালার সামাজিক ইতিহাস", দুর্গাচন্দ্র সান্যাল  রিয়াজ-উস-সালাতিন  অনুসারে রাজা গণেশ বাংলাদেশের উত্তরবঙ্গে আবার কেউ কেউ চব্বিশ পরগনার বলে দাবি করছেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, সংশোধিত ও সংযোজিত পঞ্চম সংস্করণ, দ্বিতীয় মুদ্রণ, নভেম্বর ২০১৩, পৃষ্ঠা১৮১,    সেখানে এখনো রাজা গণেশের গড় বিরাজমান।

শাসনকাল
সুলতান প্রথম আলাউদ্দিন ফিরোজ শাহকে ক্ষমতাচ্যুত করে রাজা গণেশ মসনদে বসেন। তিনি তার বিরোধীদের কড়াহাতে দমন করা শুরু করেন। তার বিরোধীরা শেখ নূর কুতুব আলমের শরণাপন্ন হলে তিনি জৌনপুরের সুলতান ইবরাহিম শর্কীকে বাংলা আক্রমণ করে গণেশকে ক্ষমতাচ্যুত করার আহ্বান জানান। ইবরাহিম শর্কী বাংলা আক্রমণ করার পর নূর কুতুব আলম তাকে ইসলাম গ্রহণ করতে বলেন।রাজা গণেশের পুত্র যদুনারায়ণ আশমানতারা নামে এক পাঠান কন্যার প্রেমে ইসলাম গ্রহণ করে জালালউদ্দিন মুহাম্মদ শাহ নামধারণ করে  সিংহাসনে বসে এবং নিজের নামে মুদ্রা চালু করে। পীর নূর কুতুব আলম রাজা গণেশের পুত্র যদুকে ইসলাম ধর্ম গ্রহণ করে তার স্থানে শাসন করার শর্তে সম্মত হন। রাজা গণেশ এতে সম্মতি জানান এবং ১৪১৫ খ্রিস্টাব্দে যদু ‘জালাল উদ্দিন’ নামে বাংলার শাসন শুরু করেন।জৌনপুরের সেনারা ফিরে যাওয়ার পর ১৪১৬ খ্রিস্টাব্দে নূর কুতুব আলমের মৃত্যু হলে গণেশ তার পুত্রকে সরিয়ে নিজে পুনরায় রাজ্য লাভ করেন। রাজা গণেশ  নিজেই দনুজমর্দন দেব নামে রাজত্ব শুরু করেন। রিয়াজ-উস-সালাতিন অনুসারে  রাজা গণেশ কয়েকটি সোনার গরু তৈরী করান এবং জালালুদ্দীনকে সোনার গরুর মুখের দিক দিয়ে প্রবেশ করিয়ে পশ্চাদ্দিক দিয়ে টেনে বের করে নেন এবং এরপর গরুর মূর্তিগুলি ব্রাহ্মণদের দান করেন। এইরূপে তিনি তাঁর পুত্রকে আবার পুনরায় হিন্দু ধর্মে ধর্মান্তরিত করেন।  কিন্তু শীঘ্রই জালালউদ্দিন তাকে হত্যা করে রাজ্য দখল করে।

 তানোরের যুদ্ধ 
১৪১৪ খ্রিস্টাব্দে তিনি ইলিয়াস শাহী সুলতান  গিয়াসউদ্দিন আজম শাহএর বিরুদ্ধে একটি অভিযানের নেতৃত্ব দিয়েছিলেন এবং তাকে  রক্ষীছাড়া  ধরেছিলেন। পরবর্তী যুদ্ধে আলাউদ্দিন পরাজিত  এবং নিহত হন। তিনি গিয়াসউদ্দিনের  বিধবা স্ত্রী ফুলজানিকে বিয়ে করেছিলেন এবং নিজেকে গৌড়েশ্বর হিসেবে ঘোষণা করেছিলেন।"Social History of Bengal", DC Sanyal (দুর্গা চন্দ্র সান্যাল)দ্য রাইজ অব ইসলাম এণ্ড দ্য বেঙ্গল ফ্রন্টিয়ার-রিচার্ড ম্যাক্সওয়েল ইটন

 পাণ্ডুয়ার যুদ্ধ 
পঞ্চদশ শতাব্দীর গোড়ার দিকে তিনি গৌড় জয় করেছিলেন। সুতরাং দিল্লি থেকে আক্রমণ আসন্ন ছিল।

দিল্লির সুলতান এবং  জৌনপুরের সুলতান পান্ডুয়াকে আক্রমণ করার জন্য এক বিশাল সেনাবাহিনীকে একত্র করেছিল। এই সেনাবাহিনীর নেতৃত্বে ছিলেন ইব্রাহিম শাহ শর্কী।

রাজা গণেশ, মিথিলা ও আরাকানের রাজা এই সেনাবাহিনীর বিরুদ্ধে একত্রে অবরোধ তুলতে পেরেছিলেন এবং দিল্লি বাহিনীকে  এক অপমানজনক পরাজয় দিয়েছিলেন।আফগানিস্তান এর হিরাট থেকে প্রাপ্ত নথি অনুসারে সুলতানের এমন অবস্থা হয়েছিল যে তৈমুর বংশীয় আফগান সুলতান শাহরুখ রাজা গনেশের সাথে সন্ধি করেন ও ইব্রাহিম কে দ্রুত সেনা সরানোর নির্দেশ দেন ।বাংলার ইতিহাস-রমেশচন্দ্র মজুমদার তুর্কি রিয়াজ উল সালাতিনের পাশাপাশি, ইব্রাহিমের সাথে গণেশের দ্বন্দ্ব সমসাময়িক চীনা, বার্মিজ এবং তৈমুরিদের ইতিহাসে ও উল্লেখ করা হয়েছিল।

বিভিন্ন মাধ্যমে

 রাজা গণেশ (উপন্যাস) - শচীশচন্দ্র চট্টোপাধ্যায়
 বাংলার গৌরব বা রাজা গণেশ (নাটক)-নবকৃষ্ণ রায়

আরও দেখুন
বাংলার শাসকগণ
বাংলার ইতিহাস
পশ্চিমবঙ্গের ইতিহাস
ভারতের ইতিহাস

তথ্যসূত্র

বহিঃসংযোগ
 Coins of Danujamardanadeva

গণ
গণ
গণ
গণ
গণ
গণ